**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 185**

(protokols Nr. 7, 11. p.)

**Par nekustamā īpašuma Smilšu iela 6, Madonā, Madonas novadā, nodošanu atsavināšanai**

Madonas novada pašvaldībā saņemts SIA “MRS Vidzeme’ iesniegums (reģistrēts Madonas novada pašvaldībā ar reģ. Nr .2.1.3.1/25/674) par nekustamā īpašuma Smilšu iela 6 ar kadastra numuru 7001 001 1435, Madonā, Madonas novadā, atsavināšanu.

Īpašums nepieciešams sakarā ar uzņēmuma darbības veida paplašināšanos.

Nekustamais īpašums Smilšu iela 6, Madona, Madonas novads, kadastra Nr. 7001 001 1435, ir Madonas novada pašvaldības īpašums, reģistrēts Vidzemes rajona tiesas Madonas pilsētas zemesgrāmatas nodalījumā Nr. 100000355211.

Īpašums sastāv no zemes vienības ar kopējo platību 9997 kv.m .

Zemesgrāmatā reģistrēti apgrūtinājumi:

1. Atzīme - ūdensteces Lisiņa aizsargjosla.
2. Atzīme - 20 kV elektrisko tīklu gaisvadu līnijas aizsargjosla.
3. Atzīme - aizsargjosla gar dzelzceļu Pļaviņas - Gulbene.

Nekustamais īpašums Smilšu iela 6, Madonā, Madonas novadā, nav nepieciešams pašvaldībai tās funkciju nodrošināšanai.

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, ņemot vērā 16.04.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu Smilšu iela 6, Madona, Madonas novads ar kadastra numuru 7001 001 1435 9997 m2 platībā, rīkojot izsoli.
2. Nekustamā īpašuma pārvaldības un teritorijas plānošanas nodaļai organizēt nekustamā

īpašuma novērtēšanu un virzīt jautājumu uz domi par atsavināšanas sākumcenas noteikšanu.

Domes priekšsēdētājs A. Lungevičs

*Ļ. Čačka 28080793*